REPUBLIKA HRVATSKA

OSNOVNA ŠKOLA

VLADIMIR NAZOR TOPUSKO

ŠKOLSKA 12, TOPUSKO

KLASA: 112-01/25-01/03

URBROJ: 2176-44-25-01

Topusko 9. listopada 2025.g.

Na temelju članka 99. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23. i 156/23.), članaka 21. i 23. Zakona o osobnoj asistenciji („Narodne novine“ broj 71/23) i članka 3. Pravilnika o pomoćnicima u nastavi i stručnim komunikacijskim posrednicima („Narodne novine“ broj 85/24), a u sklopu projekata „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII.Osnovna škola Vladimir Nazor Topusko , objavljuje

**NATJEČAJ**

**za zapošljavanje pomoćnika u nastavi u Osnovnoj školi Vladimir Nazor Topusko**

**Pomoćnik u nastavi - 3 izvršitelja/ica, na određeno nepuno radno vrijeme do 31. kolovoza 2026. godine, i to na:**

* 32 sata tjedno – 1 izvršitelja/ice
* 30 sati tjedno – 1 izvršitelja/ica
* 26 sati tjedno – 1 izvršitelja/ice

Opis poslova:

Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s radnicima škole te vršnjacima učenika u razredu, suradnja s učiteljima i stručnim suradnicima te vršnjacima učenika u razredu, poslovi prema zaduženju ravnatelja ustanove nakon završetka nastavne godine u skladu s Pravilnikom o pomoćnicima u nastavi i stručno komunikacijskim posrednicima i Zakonom o osobnoj asistenciji.

Kandidati moraju ispunjavati sljedeće uvjete:

1. punoljetnost i zdravstvena sposobnost
2. završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a (kvalifikacije stečene završetkom srednjoškolskog obrazovanja u trajanju četiri ili više godina)
3. Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet da ima završenu najmanje razinu obrazovanja 4.1 HKO-a (kvalifikacije stečene završetkom srednjoškolskog obrazovanja u trajanju tri ili dužem od tri, a kraćem od četiri godine) i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
4. protiv osobe nije pokrenut kazneni postupak niti je osoba pravomoćno osuđena za neko od kaznenih djela iz članka 106. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23. i 156/23.) i članka 23. Zakona o osobnoj asistenciji („Narodne novine“ broj 71/23)
5. Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

U prijavi na natječaj navode se osobni podaci podnositelja prijave (osobno ime, adresa stanovanja, broj telefona/mobitela, e-mail adresa) i naziv radnog mjesta.

Prijava mora biti vlastoručno potpisana.

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Uz vlastoručno potpisanu prijavu na natječaj potrebno je priložiti:

1. Životopis
2. Dokaz o odgovarajućem stupnju obrazovanja (preslika diplome/svjedodžbe ili potvrda o stečenoj stručnoj spremi, osobe koje su obrazovanje završile u inozemstvu dužne su dostaviti i dokaz o vrednovanju inozemne obrazovne kvalifikacije)
3. Dokaz o državljanstvu
4. Dokaz o završenom programu obrazovanja odraslih (osposobljavanja) za pomoćnika u nastavi
5. Uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja)
6. Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje iz kojeg je razvidan poslodavac, trajanje staža osiguranja, stvarna i potrebna stručna sprema
7. Dokaz o prednosti pri zapošljavanju, ako ostvaruje takva prava

Poslodavac će po službenoj dužnosti pribaviti dokaz da pomoćnik u nastavi nije osuđen za kaznena djela ili za prekršaj iz članka 23. Zakona o osobnoj asistenciji.

Navedene isprave odnosno prilozi dostavljaju se u neovjerenoj preslici, a nakon izbora kandidat/kinja je dužna predočiti izvornik.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaze o ostvarivanju prava prednosti na koje se poziva te ima prednost u odnosu na ostale kandidate samo pod jednakim uvjetima.

Kandidati/kinje koji se poziva na pravo na prednosti pri zapošljavanju sukladno članku 102. **Zakona o hrvatskim braniteljima iz Domovinskog rata i članovima njihovih obitelji** („Narodne novine“ broj 121/17, 98/19., 84/21. i 156/23.), uz prijavu na javni natječaj dužni su, osim dokaza o ispunjavanju traženih uvjeta priložiti i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 48. **Zakona o civilnim stradalnicima iz Domovinskog rata** („Narodne novine“ br. 84/21.) uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. stavak 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati/kinje koji se pozivaju na pravo prednosti pri zapošljavanju sukladno članku 9. **Zakona o profesionalnoj rehabilitaciji i zapošljavanju osoba s invaliditetom** („Narodne novine“ broj 157/13, 152/14., 39/18. i 32/20.) uz prijavu na javni natječaj dužni su, osim dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f **Zakona o zaštiti vojnih i civilnih invalida rata** („Narodne novine“ broj 33/92, 77/92, 27/93, 58/93, 2/94, 76/94, 108/95., 108/96., 82/01., 103/03., 148/13. i 98/19.) uz prijavu na javni natječaj dužni su, osim dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Na natječaj se mogu javiti osobe oba spola.

Rok za podnošenje prijava je 8 (osam) dana od dana objave natječaja na mrežnim stranicama

Hrvatskog zavoda za zapošljavanje i mrežnim stranicama Škole.

Prijave na natječaj s dokazima o ispunjavanju uvjeta iz natječaja dostavljaju se u roku osam (8) dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i mrežnim stranicama i oglasnoj ploči škole, odnosno do 17. listopada 2025.

godine na adresu škole:

**Osnovna škola Vladimir Nazor Topusko , Školska 12, Topusko 44415 (za natječaj – pomoćnik u nastavi).**

Kandidatom prijavljenim na natječaj smatra se samo osoba koja ispunjava formalne uvjete iz

natječaja te koja podnese vlastoručno potpisanu, pravodobnu i potpunu prijavu.

Prije početka rada, odabrani kandidat će biti od strane Škole upućen na provjeru zdravstvene sposobnosti za obavljanje pomoćnika u nastavi.

Kandidati prijavljeni na natječaj (čije su prijave pravodobne, potpune i koji ispunjavaju formalne uvjete natječaja) bit će pozvani na motivacijski razgovor radi provođenja selekcije kandidata i utvrđivanja interesa i motivacije temeljem kojih se može očekivati da će s uspjehom obavljati poslove pomoćnika u nastavi.

O datumu, vremenu i mjestu održavanja motivacijskog razgovora s kandidatima isti će biti obaviješteni putem mrežne stranice Škole i adrese elektroničke pošte dostavljene u prijavama najkasnije 3 dana prije održavanja motivacijskog razgovora.

Ako kandidat ne pristupi motivacijskom razgovoru, smatra se da je povukao prijavu na natječaj i više se ne smatra kandidatom u natječajnom postupku.

O rezultatima natječaja za zapošljavanje kandidati će biti obaviješteni javnom objavom na mrežnoj

stranici škole najkasnije u roku od 15 dana od potpisa ugovora o radu s izabranim kandidatima, odnosno od donošenja odluke o nezasnivanju radnog odnosa.

Iznimno od navedenog, ako se na natječaj prijavi jedan ili više kandidata za koje se utvrdi da se

osnovano pozivaju na pravo prednosti pri zapošljavanju prema posebnim propisima, sve se kandidate

izvješćuje istim tekstom obavijesti o rezultatima natječaja pisanom poštanskom pošiljkom, pri čemu se

kandidate koji se pozivaju na pravo prednosti pri zapošljavanju prema posebnim propisima izvješćuje

pisanom preporučenom poštanskom pošiljkom s povratnicom.

Ravnateljica

Jana Markulin, dipl.uč.